b'\n_START_ARTICLE_\nSari Aaltonen\n_START_PARAGRAPH_\nSari Susanna Aaltonen (o.s. Karjalainen, s. 17. helmikuuta 1968 Nousiainen) on suomalainen korkeushypp\xc3\xa4\xc3\xa4j\xc3\xa4, joka uransa alussa edusti Nousiaisten Sutta ja sittemmin Turun Urheiluliittoa. H\xc3\xa4n on naisten korkeushypyss\xc3\xa4 Suomen kaikkien aikojen tilastossa jaetulla yhdeks\xc3\xa4nnell\xc3\xa4 sijalla tuloksella 188\xc2\xa0cm. H\xc3\xa4nt\xc3\xa4 valmensi Pentti Hietanen. H\xc3\xa4n voitti kultaa Kalevan kisoista vuonna 1989, hopeaa 1987 ja pronssia 1990. Sis\xc3\xa4ratojen SM-kilpailuissa Aaltonen voitti kultaa vuosina 1986 ja 1987 ja hopeaa vuosina 1989 ja 1990. H\xc3\xa4nell\xc3\xa4 on my\xc3\xb6s maaotteluedustuksia.'